Κλείσαμε ,όντας ζευγάρι,να μείνουμε στο σπίτι αυτό στις Πρωτοχρονιάτικές διακοπές και είμαστε πολύ ευχαριστημένοι από τη διαμονή μας.
Το σπίτι βρίσκεται στην αμμώδη παραλία του ειδυλλιακού χωριού των 3 Εκκλησιών ,σχεδόν πάνω στη θάλασσα χωρίς να υπάρχει μπροστά του κάποιο κτίσμα ή εμπόδιο.Ως αποτέλεσμα,η θέα από το μπαλκόνι είναι μαγευτική και η πρόσβαση στο θαλασσινό νερό για μπάνιο είναι η ευκολότερη που μπορεί να υπάρξει(και ναί η νότια Κρήτη τα μεσημέρια του χειμώνα είναι για κοντομάνικο και θαλασσινό μπάνιο την πλειοψηφία των ημερών!)
Στα εσωτερικά του καταλύματος, μας εντυπωσίασε καθαριότητα και η άριστη κατάσταση του οικιακού εξοπλισμού.Το σπίτι είναι δομημένο με προδιαγραφές μόνιμης κατοικίας με σωστά κουφώματα,αθόρυβο κλιματιστικό Inverter,μόνιμα ζεστά νερά από ηλιακό θερμοσίφωνα και όλες τις παροχές που περιγράφονταν στην ιστοσελίδα του.
Μεγάλη μας έκπληξη ωστόσο ήταν το πόσο φιλόξενη ήταν η ιδιοκτήτρια με το σύζυγο της.Πραγματικά νιώθουμε υποχρεωμένοι!Ευχαριστούμε!